### **Kúpna zmluva č. .......(ďalej len „Zmluva“)**

uzatvorená podľa § 409 a nasl. zákona č.513/1991 Zb. Obchodný zákonník v znení neskorších predpisov (ďalej len ,,Obchodný zákonník“)

**I. Zmluvné strany**

* 1. Kupujúci:

Názov: Mesto Kremnica

Sídlo: Štefánikovo námestie 1/1, 967 01 Kremnica

Štatutárny orgán: Mgr. Ing. Martin Novodomec, primátor

IČO: 00 320 781

DIČ: 2020529676

IČ DPH: Nie je platca DPH

(ďalej len ,,kupujúci“)

* 1. Predávajúci:

Obchodné meno:

Sídlo:

Štatutárny orgán:

IČO:

DIČ/IČ DPH:

Zapísaný:

Bankové spojenie:

číslo účtu:

(ďalej len ,,Predávajúci“)

(ďalej Kupujúci a Predávajúci len „Zmluvné strany“)

**II. Preambula**

Túto Zmluvu uzatvárajú Zmluvné strany na základe výsledku vyhodnotenia ponúk verejného obstarávania v súlade so zákonom č.343/2015 Z.z. o verejnom obstarávaní a o zmene a doplnení niektorých zákonov v platnom znení na obstaranie dodávateľa tovarov postupom zadávania nadlimitnej zákazky na dodanie tovarov s názvom: „Zberové vozidlo na zber kuchynského odpadu”.

**III. Predmet Zmluvy**

1. Predávajúci sa zaväzuje riadne dodať Kupujúcemu v zmysle prílohy č. 1 (návrh na plnenie kritérií – cenová ponuka) súťažných podkladov pre verejné obstarávanie zákazky s názvom **„Zberové vozidlo na zber kuchynského odpadu“**

na svoje náklady na dovoz na miesto určenia, jeho vyloženie, montáž a odovzdanie Zberového vozidla na zber kuchynského odpadu špecifikovanému v Prílohe č. 1 tejto Zmluvy /ďalej ako „Predmet kúpy“/ verejnému obstarávateľovi.

1. Touto Zmluvou:
2. Predávajúci:

* prevádza do vlastníctva Kupujúceho Predmet kúpy popísaný v bode 3.1 Zmluvy a v prílohe č. 1 tejto Zmluvy,
* sa zaväzuje splniť ostatné povinnosti popísané v tejto Zmluve ďalej.

1. Kupujúci:

* Predmet kúpy popísaný v bode 3.1 Zmluvy a v Prílohe č. 1 tejto Zmluvy od Predávajúceho kupuje do svojho výlučného vlastníctva,
* zaväzuje sa Predávajúcemu zaplatiť kúpnu cenu podľa tejto Zmluvy riadne a včas, ako aj splniť ďalšie povinnosti popísané v tejto Zmluve ďalej.

**IV. Lehota a miesto dodania**

1. Predávajúci sa zaväzuje dodať Predmet kúpy podľa tejto Zmluvy v lehote najneskôr do 3 mesiacov odo dňa účinnosti tejto Zmluvy.

1. Miestom dodania Predmetu kúpy – Kompostáreň Kremnica.
2. Kupujúci je povinný určiť Predávajúcemu včas priestory určené na umiestnenie Predmetu kúpy a vytvoriť mu podmienky na riadne a včasné plnenie, vrátane poskytnutia potrebnej súčinnosti. Po dobu omeškania Kupujúceho s riadnym sprístupnením miesta určeného na dodanie Predmetu kúpy, nie je Predávajúci v omeškaní s dodaním Predmetu kúpy.
3. Za riadne dodaný Predmet kúpy sa považuje dodanie Predmetu kúpy bez vád, v dohodnutom množstve a akosti a v zmysle súťažných podmienok, pričom Kupujúci je povinný pri dodaní Predmetu kúpy potvrdiť jeho prevzatie na odovzdávacom protokole alebo podpísaním dodacieho listu.
4. V prípade, ak sa zistí, že Predmet kúpy má menšie vady, ktoré samy o sebe alebo v spojení s inými nebránia jeho užívaniu a ani podstatne neznižujú jeho hodnotu, Kupujúci vyhlási prevzatie Predmetu kúpy s výhradou. V protokole o odovzdaní a prevzatí Predmetu kúpy bude v tomto prípade uvedené o aké vady sa jedná, a tiež lehota, ktorú si Predávajúci a Kupujúci dohodli pre vykonanie odstránenia jednotlivých vád.
5. Predávajúci sa zaväzuje Kupujúcemu odovzdať Predmet kúpy spolu so všetkými dokladmi, ktoré sú potrebné na prevzatie a užívanie objednaného Predmetu kúpy, a to najmä

a) návody na použitie,

b) záručné listy,

c) certifikáty,

d) iná dokumentácia.

**V. Cena**

1. Zmluvné strany sa dohodli v súlade so zákonom č.18/1996 Z.z. o cenách v znení neskorších predpisov a jeho vykonávacej vyhlášky č.87/1996 Z.z. v znení neskorších predpisov na pevnej cene za poskytnutý Predmet kúpy, podľa výsledkov verejného obstarávania nasledovne:

Cena bez DPH ............... EUR

DPH 20% ............... EUR

Cena s DPH ............... EUR

1. Kúpna cena je stanovená ako maximálna za celý Predmet kúpy a zahŕňa v sebe náklady:

- súvisiace s dovozom Predmetu kúpy na miesto určené v čl. IV ods. 2 Zmluvy,

- na dopravu a vyloženie Predmetu kúpy v mieste určenom v čl. IV ods. 2 Zmluvy,

- montáž Predmetu na mieste určenom v čl. IV ods. 2 Zmluvy.

**VI. Platobné podmienky**

1. Kupujúci sa zaväzuje zaplatiť kúpnu cenu Predávajúcemu na základe jeho faktúry, so splatnosťou 60 dní odo dňa jej doručenia Kupujúcemu. Predávajúci je oprávnený vystaviť faktúru najskôr deň nasledujúci po dodaní predmetu zmluvy. V prípade ak nenastane možnosť vystaviť faktúru najneskôr do 15.12.2023 podľa predošlej vety, je Predávajúci oprávnený vystaviť dňa 15.12.2023 zálohovú faktúru vo výške kúpnej ceny, pričom vyúčtovaciu faktúru, vystaví po protokolárnom odovzdaní Predmet kúpy, ktorý je popísaný v článku III. bode 1. tejto Zmluvy a v prílohe č. 1 tejto Zmluvy.
2. Faktúra vystavená Predávajúcim musí obsahovať všetky náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov. Za správne vyčíslenie výšky DPH zodpovedá v plnom rozsahu Predávajúci
3. Faktúra musí obsahovať tieto náležitosti:
   * označenie ,,faktúra“ a jej číslo,
   * názov a sídlo Kupujúceho a Predávajúceho,
   * označenie Zmluvy a deň jej podpisu,
   * Predmet kúpy a deň jeho dodania,
   * dohodnutú cenu za Predmet kúpy,
   * deň odoslania faktúry a lehotu splatnosti,
   * označenie banky a číslo účtu Predávajúceho,
   * celkovú fakturovanú čiastku a náležitosti pre účely dane z pridanej hodnoty,
   * faktúra bude vyhotovovaná presne v súlade s prílohou 1 a 2 tejto Zmluvy, t.j. budú dodržané všetky špecifikácie Predmetu kúpy uvádzané v týchto prílohách, pokiaľ sa bude dodaný a fakturovaný Predmet kúpy odlišovať od týchto špecifikácií, Kupujúci takýto Predmet kúpy neprevezme.
4. Predávajúci zodpovedá za to, že faktúra bude obsahovať všetky dohodnuté náležitosti, v opačnom prípade má Kupujúci právo takúto faktúru vrátiť späť s uvedením nedostatkov, a následne je Predávajúci povinný vystaviť novú faktúru.

**VII. Prechod práv a povinností k Predmetu kúpy**

1. Kupujúci nadobúda vlastnícke práva k Predmetu kúpy momentom jeho prevzatia od Predávajúceho. Nebezpečenstvo škody na Predmete kúpy, jeho zničenie, stratu, alebo odcudzenie Predmetu kúpy prechádza na Kupujúceho tiež momentom jeho prevzatia od Predávajúceho.

**VIII. Zodpovednosť za škodu a vady**

1. Predávajúci zodpovedá za to, že Predmet kúpy bude dodaný v súlade s podmienkami stanovenými touto Zmluvou, dokumentáciou, všeobecne záväznými právnymi predpismi a technickými normami a že si počas záručnej doby zachová vlastnosti, dojednané v tejto Zmluve. Predávajúci zodpovedá za vady, ktoré má Predmet kúpy v čase jeho odovzdania a prevzatia. Predávajúci zodpovedá za vady Predmetu kúpy vzniknuté aj po tomto čase, ak boli spôsobené porušením jeho povinností. Predávajúci zodpovedá aj za vady Predmetu kúpy v rozsahu záruky za akosť. Záručná doba je 24 mesiacov.
2. Záručná doba začína plynúť odo dňa protokolárneho prevzatia Predmetu kúpy Kupujúcim.
3. Predávajúci poskytuje Kupujúcemu záruku za akosť Predmetu kúpy v záručnej dobe. Pre záruku za akosť Predmetu kúpy platia inak primerane ustanovenia §429 až 432 Obchodného zákonníka.
4. Ak sa na Predmete kúpy vyskytnú v záručnej dobe vady, je ich Kupujúci oprávnený u Predávajúceho reklamovať. Kupujúci je povinný Predávajúcemu umožniť na základe riadne doručenej reklamácie obsahujúcej náležitý popis reklamovaných vád odstrániť vadu jej opravou, prípadne dodaním chýbajúcich alebo náhradných častí Predmetu kúpy. Ak sa ukáže, že vada je neodstrániteľná spôsobom uvedeným v prvej vete tohto odseku, Kupujúcemu vzniknú práva v zmysle § 436 a nasl. Obchodného zákonníka. O spôsobe vybavenia reklamácie rozhodne Kupujúci.
5. Predávajúci je povinný reklamované vady odstrániť, pričom všetky náklady, ktoré vzniknú v súvislosti s odstránením vád, znáša Predávajúci.
6. Predávajúci začne s odstraňovaním vád do 2 pracovných dní od oznámenia vád Tovaru. Predávajúci sa zaväzuje odstrániť reklamovanú vadu najneskôr v lehote do 30 dní od jej oznámenia, ak sa Zmluvné strany nedohodnú inak.
7. Predávajúci pri odovzdaní a prevzatí Predmetu kúpy oznámi Kupujúcemu kontaktnú telefónnu linku a e-mailový kontakt za účelom nahlásenia porúch.
8. Po odstránení reklamovanej vady Predávajúci vyhotoví súpis skutočne vykonaných prác a vykoná všetky potrebné ďalšie úkony tak, aby bol Predmet kúpy plne funkčný.
9. Záruka sa nevzťahuje na škody vzniknuté vyššou mocou (ohňom, odcudzením a pod.) a bežným opotrebením. Nevzťahuje sa ani na škody vzniknuté zanedbaním údržby, nesprávnym používaním, nevhodným skladovaním, neodbornou opravou, nedodržaním bezpečnostných predpisov alebo priloženého návodu na použitie.

**IX. Sankcie**

1. V prípade, ak Predávajúci nedodrží termín plnenia, ku ktorému sa zaviazal v čl. IV. Bod 1 tejto zmluvy, a nedodá Kupujúcemu Tovar, Kupujúci má právo fakturovať Predávajúcemu zmluvnú pokutu vo výške 0,05 % z celkovej ceny Tovaru bez DPH za každý čo aj začatý deň omeškania.
2. V prípade omeškania Kupujúceho so zaplatením dohodnutej ceny vzniká Predávajúcemu právo účtovať zmluvnú pokutu vo výške 0,02% z nezaplatenej ceny za každý deň omeškania.
3. Zmluvné pokuty dojednané touto Zmluvou sa nedotýkajú náhrady skutočnej škody, ktorá vznikne druhej strane z nesplnenia zmluvných povinností, ktoré sú zmluvnou pokutou zabezpečené.

**X. Osobitné podmienky**

* 1. Predávajúci, ak má v záujme zadať časť diela subdodávateľom, je povinný pri podpise tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedení subdodávatelia pri tom musia spĺňať podmienky účasti týkajúce sa osobného postavenia a neexistencie dôvodov na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Zodpovednosť Predávajúceho tým nie je dotknutá.
  2. Predávajúci je povinný oznámiť kupujúcemu akúkoľvek zmenu údajov o subdodávateľoch najneskôr 5 kalendárnych dní pred vykonaním zmeny.

**XI. Ukončenie zmluvného vzťahu**

1. Predčasné ukončenie zmluvného vzťahu založeného touto Zmluvou je možné uskutočniť po vzájomnej písomnej dohode obidvoch Zmluvných strán.
2. Zmluvné strany majú právo odstúpiť od tejto Zmluvy z dôvodov podstatného porušenia ustanovení tejto Zmluvy ktoroukoľvek zo Zmluvných strán.

**XII. Záverečné ustanovenia**

1. Túto Zmluvu je možné meniť a dopĺňať len prostredníctvom číslovaných dodatkov podpísaných oboma Zmluvnými stranami.
2. Všetky zmeny alebo dodatky tejto Zmluvy musia byť odsúhlasené písomne oboma Zmluvnými stranami a stanú sa jej neoddeliteľnou súčasťou.
3. V prípadoch, ktoré nie sú v Zmluve uvedené, riadi sa vzťah zmluvných partnerov ustanoveniami Obchodného zákonníka.
4. Zmluva bola vyhotovená v štyroch rovnopisoch, pričom Predávajúci obdrží jedno vyhotovenie a Kupujúci obdrží tri vyhotovenia.
5. Táto Zmluva sa stáva sa platnou dňom podpisu oboma Zmluvnými stranami a účinnou deň po dni doručenia informácie Predávajúcemu o pozitívnom výsledku administratívnej kontroly postupu verejného obstarávania poskytovateľom nenávratného finančného príspevku. Výsledok administratívnej kontroly postupu verejného obstarávania Kupujúci bezodkladne oznámi Predávajúcemu.
6. Zmluvné strany po prečítaní tejto Zmluvy prehlasujú, že jej porozumeli a že uvedenú Zmluvu uzatvárajú na základe slobodnej a vážnej vôle, na znak čoho pripájajú svoje podpisy.
7. Predávajúci je povinný strpieť výkon kontroly /auditu/ overovania súvisiaceho s dodaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku medzi príslušným riadiacim orgánom a verejným obstarávateľom/prijímateľom, a to oprávnenými osobami a poskytnúť im všetku potrebnú súčinnosť.

Oprávnené osoby sú:

a) Poskytovateľ a ním poverené osoby,

b) Útvar následnej finančnej kontroly a nimi poverené osoby,

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej Komisie a Európskeho dvora audítorov,

f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

*Príloha č. 1: Špecifikácia Predmetu kúpy*

*Príloha č. 2: Rozpočet – zadanie s výkazom výmer*

*Príloha č. 3: Zoznam subdodávateľov*

V .................... dňa ................ V .................... dňa: ..........

Za Predávajúceho: Za Kupujúceho:

*………………………….. …………………………..*

*Príloha č. 1 Špecifikácia Predmetu kúpy*

**Zberové vozidlo na zber kuchynského odpadu**

**Názov výrobku:**

**Typové označenie výrobku:**

|  |  |  |
| --- | --- | --- |
| **Technická špecifikácia** | **Požadované minimálne / maximálne parametre** | **Reálne parametre (číselná hodnota parametra, resp. áno/nie)** |
| Motor | Min. 240 koní |  |
| Emisná norma | Min. EURO 6 |  |
| Pohon kolies | Min. 4 x 4 |  |
| Regulácia motora EDC | Áno |  |
| 2 žlté LED majáky | Áno |  |
| Celková hmotnosť | Max. 16 000kg |  |
| Výfuková rúra vysokovytiahnutá – vľavo | Áno |  |
| Uzavierka diferencialu na zadnej náprave | Áno |  |
| Stále prevody | Áno |  |
| Disky kolies 10-dierové | Áno |  |
| Nosnosť pneumatík zvýšená o 10% | Áno |  |
| Palivová nádrž | Objem min. 130l |  |
| Nádrž na AdBlue | Objem max. 50l |  |
| Brzdy -(EBS,ESS,EBA2,ABS,ESP) | Áno |  |
| Kabína vodiča „C“ = 1+2 | Áno |  |
| Klimatizácia | Áno |  |
| Batérie 12 V 155 Ah 2 kusy | Áno |  |
| Efektívny objem zbernej nádrže na odpad | Min. 14m3 |  |
| Geometrický objem násypnej vane | Min. 2 m3 |  |
| Univerzálny vyklápač smetných nádob 110 až 1100l | Áno |  |
| Pohon nadstavby hydraulický | Áno |  |
| Pomer stlačenia odpadu | Min. 1:6 |  |
| Nadstavba vybavená podľa požiadaviek normy STN EN 1501-1 | Áno |  |
| Kamerový systém pre sledovanie priestoru za vozidlom s monitorom v kabíne | Áno |  |
| Ovládací systém aj v kabíne podvozku | Áno |  |
| Osvetlenie vnútorného priestoru lisu | Áno |  |
| Všetky doklady potrebné k prevádzke na cestných komunikáciách | Áno |  |

V.......................dňa.......................... ................................................................

(podpis štatutárneho zástupcu, pečiatka)

*Príloha č. 2 Rozpočet – zadanie s výkazom výmer*

**FORMULÁR – Návrh na plnenie kritéria**

Predmet zákazky: **Zberové vozidlo na zber kuchynského odpadu**

**Identifikačné údaje**

|  |  |
| --- | --- |
| Názov uchádzača: |  |
| Sídlo uchádzača: |  |
| IČO uchádzača: |  |
| Kontakt na uchádzača: |  |
| Dátum vypracovania: |  |

|  |  |  |  |  |  |  |
| --- | --- | --- | --- | --- | --- | --- |
| Názov/časť zákazky | *Názov výrobku :*  *Typové označenie výrobku :* | *MJ* | *Počet MJ* | Jednotková cena v EUR bez DPH | Celková cena v eur bez DPH | Celková cena v EUR s DPH |
| Zberové vozidlo na zber kuchynského odpadu |  | *ks* | *1,000* |  |  |  |

***Pozn.*** V prípade, ak nie ste platiteľom DPH, uveďte cenu v EUR celkom (stĺ. Celková cena v EUR s DPH)

***Platca DPH / neplatca DPH\****

Čestne prehlasujem, že nami ponúkané technológie spĺňajú všetky minimálne požadované parametre.

................................................................

(podpis štatutárneho zástupcu, pečiatka)

\* nehodiace sa preškrtnite alebo vymažte

Príloha č. 3 Zoznam subdodávateľov (Vzor)

**ZOZNAM SUBDODÁVATEĽOV**

Zberové vozidlo na zber kuchynského odpadu

**Predávajúci:**

Názov: .....................................................

Sídlo: .....................................................

IČO: .....................................................

DIČ: .....................................................

**Subdodávateľ:**

Obchodné meno alebo názov, resp. meno, priezvisko: .....................................................

Sídlo, miesto podnikania alebo obvyklý pobyt: .....................................................

IČO, resp. dátum narodenia: .....................................................

Osoba oprávnená konať za subdodávateľa: .....................................................

- meno a priezvisko: .....................................................

- adresa pobytu: .....................................................

- dátum narodenia: .....................................................

- funkcia: .....................................................

Podiel plnenia zo zmluvy (špecifikácia, percentuálny a finančný rozsah):

....................................................................................................................................................................................................................................................................................................................................................................................................................................

Predávajúci:

V ............................ dňa .........................

................................................